Το ηρακλειώτικο νερό όποιος το πιει το φτύνει 
γιατί πετρούλες στα νεφρά σιγά σιγά αφήνει 


Στου Βενιζέλου τ᾽ άγαλμα έλα να φιληθούμε 
και στη Φυγόκεντρο µετά έλα για να τα πιούμε 


Όπως τσιράνε τα νερά στην Κρήνη Μοροζίνι 
ετσά τρέχουν τα μάτια µου εδά που φεύγει εκείνη 


Ὑόγα κάτω θέατρο και η στοά εξήντα 
δυο µέτρα κάτω απο τη γή ἰντα γυρεύεις ἵντα; 


Η Κατερίνα η γιατρός µες στο Παγνή δουλεύει 
και τσ’ ασθενείς µε μουσική και φλάουτο τσι γιατρεύει 


Στην Καλοκαιρίνου οδηγώ στις τρείς το μεσημέρι 
κι έχει µια κίνηση τρελή κι είναι και καλοκαίρι 


Στ᾽ς Αγιάς Ειρήνης την πλαγιά έλα ν᾿ ανταµωθούμε 
μα µη µε στήσεις µια ολιά γιατί θα τσακωθούμε 


Ἠρακλειάκι μ᾽ όμορφο χαρώ την ασκηµιά σου 
παρ΄ όλο που᾽ μ᾽απ τα Χανιά θέλω την αγκαλιά σου 


Πατέλες, Πόρο, Μασταμπά, Θέρισσο και Καμίνια 
έσπασα χέρια και γοφό μαθαίνοντας πατίνια 


Τα γλέντια τα ηρακλειώτικα και πόσο θα µου λείψουν 
σα φύγω πια στην ξενιτιά καινούρια κι ας προκύψουν 


Στο πάρκο του Ευκάλυπτου σε γνώρισα µια μέρα 
και στου Γιωργιάδη τα δεντρά έφαγα τη ξενέρα 


Κι αν στο Ηράκλειο δε βρεις µέρος για να παρκάρεις 
αστ’ αυτοκίνητο µακριά ποδήλατο να πάρεις 


Εμπήκα µε τ᾽ αμάξι µου εξήντα δυο μαρτύρω’ 
και µια εγώ εξήντα τρεις κι εἰμ᾽ έτοιμη να δείρω 


Τάξε πως εἶν᾽ λαβύρινθος π’ όποιος κι αν μπει δε βγαίνει 
η δόμηση σου Ηράκλειο καθ’ άνθρωπο μπερδένει 


Καινούρια Πόρτα μ᾽ όμορφη, Κομμένο µου Μπεντένι 
και συ καλή Χανιόπορτα π’ όποιος περάσει μένει 


Μια ματιά µου έριξες οψάργας στη Δαιδάλου 
μα όταν σου είπα σ᾽ αγαπώ µου είπες είμαι άλλου 


Όλο το Λάκο σκάβουνε έχουν κι οδοστρωτήρα 
στον Καγιαμπή ξεκίνησαν θα φτάσουν στην Πλαστήρα 


Πάνω στα τείχη κλούθα µε να δούμε ταινιάκι 
κι άμα δε θες να σε βαστώ να φέρεις κουβερτάκι 


Το πάρκο του Γεωργιάδ’ το κλείσανε δυο χρόνια 
μα ΄µενα η ανάπλαση µου φάνηκε δυο χρόνια 


Στου Ψηλορείτη την κορφή καρφώσαν ένα δόρι 
για να’ ναι λίγο πιο ψηλός απ’τα Λευκά τα όρη 


